20/12/2022 | Administración LocalMunicipal
As Somozas
Aprobación definitiva da ordenanza fiscal do IVTM

A N U N C I O Modificación de Ordenanza fiscal nº 16. O Pleno deste Concello, en sesión celebrada o 7 de outubro de 2022, aprobou inicialmente a modificación da Ordenanza Fiscal nº 16, reguladora do Imposto sobre vehículos de tracción mecánica. O correspondente anuncio foi publicado no BOP nº 195, do 14 de outubro de 2022, sen que durante a exposición pública se presentase reclamación algunha, polo que o acordo de que se trata enténdese elevado a definitivo, segundo o disposto no artigo 17, apartado terceiro do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. A Ordenanza Fiscal nº 16 queda redactada como segue: “Ordenanza Fiscal Nº 16, reguladora do Imposto sobre Vehículos de Tracción Mecánica Artigo 1. Obxecto.1.- De conformidade co establecido no artigo 92 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, o impuesto sobre vehículos de tracción mecánica é un tributo de imposición obrigatoria que se esixirá de acordo con esa Lei e as disposicións que a desarrollan.2.- Ó abeiro do disposto no artigo 106 da Ley 7/1985, del 2 de abril, reguladora das bases do réxime local, o Concello de As Somozas aproba a presente ordenanza fiscal, que ten por obxecto regular aqueles aspectos que a lei remite á determinación por parte da corporación. Artigo 2. Tarifas. O imposto esixirase con arranxo ao seguinte cadro de tarifas, resultante da aplicación do coeficiente do 1,20 ás cotas fixadas no apartado 1 do artigo 95 do TR da Lei reguladora das Facendas Locais. Artigo 3. Normas de xestión.1.- No caso de primeiras adquisicións de vehículos ou cando estos se reformen de maneira que se altere a súa clasificación a efectos do presente imposto, os suxeitos pasivos presentarán nos lugares que determine a Deputación Provincial da Coruña, no prazo de trinta días a contar desde a data da adquisición ou reforma, declaración-liquidación segundo o modelo aprobado polo mesma Corporación, achegando a documentación acreditativa da súa compra ou modificación, certificado de características técnicas do vehículo e documento nacional de identidade ou código de identificación fiscal do suxeito pasivo. Simultaneamente á presentación da declaración-liquidación a que se refire o apartado anterior, o suxeito pasivo ingresará o importe da cota do imposto resultante da mesma. Esta autoliquidación terá a consideración de liquidación provisional en tanto que pola oficina xestora non se comprobe que a mesma se efectuou mediante a correcta aplicación das normas reguladoras do imposto.2.- No caso de vehículos xa matriculados ou declarados aptos para a circulación, a recadación das correspondentes cotas realizarase mediante o sistema de padrón anual no que figurarán todos os vehículos suxeitos ao imposto que se atopen inscritos no correspondente rexistro público a nome de persoas ou entidades domiciliadas neste concello.3.- O padrón do imposto expoñerase ao público anualmente, para que os lexítimos interesados poidan examinalo e, no seu caso, formular as reclamacións oportunas. A exposición ao público anunciarase no Boletín Oficial da Provincia e producirá os efectos de notificación da liquidación a cada un dos suxeitos pasivos. Artigo 4.- Exencións. As exencións do Imposto rexiranse polo establecido no artigo 93 do Real Decreto lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. Artigo 5.- Bonificacións.1.- Establécese unha bonificación do 100% para os vehículos históricos ou aqueles que teñan unha antigüidade mínima de 25 anos, contados a partires da data da sua fabricación, ou, si esta non se coñecera, tomando como tal a data da sua primeira matriculación ou, no seu defecto, a data na que o correspondente modelo deixou de fabricarse. Para poder aplicar esta bonificación, os interesados deberán instar a súa concesión, indicando as características do vehículo, a data de fabricación, matriculación ou, no seu defecto, a data en que o correspondente modelo deixou de fabricarse.2.- Establécese unha bonificación do 75%, en función da clase de carburante que consuma o vehículo, pola incidencia da combustión do carburante no medio ambiente, para os vehículos con motores exclusivamente eléctricos. Para poder aplicar esta bonificación, os interesados deberán instar a súa concesión, indicando as características do vehículo que xustifican a aplicación da bonificación.3.- Establécese unha bonificación do 50%, en función da clase de carburante que consuma o vehículo, pola incidencia da combustión do carburante no medio ambiente, para os vehículos con motores de combustión híbridos e/ou que funcionen con GLP. Para poder aplicar esta bonificación, os interesados deberán instar a súa concesión, indicando as características do vehículo que xustifican a aplicación da bonificación. Artigo 6.- Devolución de cuotas. A devolución das cuotas trimestrales a que teña dereito o suxeito pasivo nos casos de baixa do vehículo deberá ser solicitada por éste, e tramitarase conforme ás normas que rixen a devolución de ingresos indebidos. Artigo 7.- Normativa aplicable. No que non estea expresamente previsto na presente ordenanza, rexirán os preceptos contidos na subsección 4.ª da sección 3.ª do capítulo II, título II do Real decreto lexislativoo 2/2004, e nas demais leis do Estado reguladoras da materia, así como nas disposicións dictadas para o seu desenvolvemento. Disposición final. A presente ordenanza fiscal, que consta de sete artigos e unha disposición final, foi aprobada polo Pleno en sesión celebrada o día 7 de outubro de 2022, entrará en vigor o día 1 de xaneiro do 2023 e se aplicará en tanto non se acorde a súa derrogación ou modificación.” As Somozas, 15 de decembro de 2022. O Alcalde, Juan Alonso Tembrás.